Cybertrussel mod Danmark

Forsvarets Efterretningstjenestes vurdring af cybertruslen mod Danmark i 2018:

Truslen fra cyberspionage- og kriminalitet er "meget høj". Der er "en specifik trussel og kapacitet, hensigt, planlægning og mulig iværksættelse" og angreb eller skadevoldende aktivitet er "meget sandsynlig".

Truslen fra cyberaktivisme er "middel". Cyberaktivister retter sjældent fokus på Danmark, men det er sandsynligt, at stater anvender cyberaktivistiske grupper som dække i forsøg på at påvirke meningsdannelsen i andre lande.

Truslen fra cyberterror er "lav". Militante ekstremister har begrænsede evner og ressourcer til at udføre alvorlige cyberangreb.